
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1033 

21 Ιουλίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία ΊΔΡΥΜΑ ΑΘΑΝΑΣΙΟΣ ΑΚΡΙΔΑΣ - 
ΜΑΙΡΗ ΑΚΡΙΔΑ" και κύρωση του οργανισμού αυ¬ 
τού. 1 

Υπαγωγής στην άμεση διαχείριση του Υπουργείου Οι¬ 
κονομίας και Οικονομικών της υπέρ του Ελληνικού 
Δημοσίου και για την εκτέλεση κοινωφελούς σκο¬ 
πού, κληρονομιάς Ελένης χας Γεωργ. Πανουργιά. 2 

ΑΠΟΦΑΣΕΙΣ 

Έγκριση υπερωριακής, νυκτερινής και ημεραργιακής 
απασχόλησης του προσωπικού Ιδιωτικού Δικαίου 
Αορίστου και Ορισμένου Χρόνου (ενιαίου μισθολο¬ 
γίου) του Εθνικού Κέντρου Ερευνας Φυσικών Επι¬ 
στημών «Δημόκριτος» (ΕΚΕΦΕ «Δ») για το Β' εξά¬ 


μηνο 2005. 3 

Έγκριση υπερωριακής, νυκτερινής και ημεραργιακής 
απασχόλησης του μονίμου προσωπικού του Εθνι¬ 
κού Κέντρου Ερευνας Φυσικών Επιστημών «Δημό¬ 
κριτος» (ΕΚΕΦΕ «Δ») για το Β' εξάμηνο 2005. 4 


Τροποποίηση της υπ’ αριθμ. 107900/16.3.2001 (ΦΕΚ 
599/Β/21.5.2001) κοινής υπουργικής απόφασης των 
Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και Απα¬ 
σχόλησης και Κοινωνικής Προστασίας για τη Σύστα¬ 
ση και Λειτουργία Ειδικών Υπηρεσιών "ΣΥΝΤΟ¬ 
ΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ ΕΥΡΩ¬ 
ΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ" και "ΕΦΑΡΜΟΓΗΣ 
ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙΩΝ ΑΠΟ ΤΟ 
ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ", όπως αυτή έχει 
τροποποιηθεί με τις υπ’ αριθμ. 113388/ 30.7.2002 
(1029/Β/7.8.2002) και 190619/13.11.2003 κοινές 
υπουργικές αποφάσεις (ΦΕΚ 1700/Β/19.11.2003)... 5 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία ΊΔΡΥΜΑ ΑΘΑΝΑΣΙΟΣ ΑΚΡΙΔΑΣ - ΜΑΙΡΗ 
ΑΚΡΙΔΑ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 5.793/12.6.2003,6.20713.5.2004,6.208/ 
13.5.2004 και 6.398/5.10.2004 πράξεις της Συμβολαιο¬ 
γράφου Σπερχειάδας Βασιλικής Ζάχαρη-Κυρκοπούλου 
με τις οποίες οι: α) Αθανάσιος Δημ. Ακρίδας και β)Μαίρη 
συζ. Αθαν. Ακρίδα σύστησαν κοινωφελές ίδρυμα με την 
επωνυμία ΊΔΡΥΜΑ ΑΘΑΝΑΣΙΟΣ ΑΚΡΙΔΑΣ - ΜΑΙΡΗ ΑΚΡΙ¬ 
ΔΑ" και με έδρα τη Σπερχειάδα Φθιώτιδας. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 7.6.2004 και 29.11.2004 γνωμοδοτήσεις του 
Συμβουλίου Εθνικών Κληροδοτημάτων. 

4. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών με την οποία ανατέθηκαν αρμοδιότητες 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών (ΦΕΚ 519 Β'). 

5. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης με την οποία ανατέθηκαν αρμοδιότητες του 
Υπουργού Υγείας και Κοινωνικής Αλληλεγγύης στους Υφυ¬ 
πουργούς Υγείας και Κοινωνικής Αλληλεγγύης (ΦΕΚ517 Β'). 

6. Την υπ’ αριθμ.33/23.3.2004 απόφαση του Πρωθυ¬ 
πουργού και Υπουργού Πολιτισμού με την οποία ανατέ¬ 
θηκαν αρμοδιότητες στην Αναπληρωτή Υπουργό Πολιτι¬ 
σμού και στους Υφυπουργούς Πολιτισμού (ΦΕΚ 527 Β'). 

Με πρόταση της Υπουργού Εθνικής Παιδείας και θρη¬ 
σκευμάτων και των Υφυπουργών Οικονομίας και Οικονο- 

μικών , Υγείας και Κοινωνικής Αλληλεγγύης και Πολιτι¬ 
σμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία ΊΔΡΥΜΑ ΑΘΑΝΑΣΙΟΣ ΑΚΡΙΔΑΣ - ΜΑΙΡΗ ΑΚΡΙ¬ 
ΔΑ", η οποία έγινε από τους: α) Αθανάσιο Δημ. Ακρίδα και 
β)Μαίρη συζ. Αθαν. Ακρίδα με τις υπ’ αριθμ. 5.793/ 
12.6.2003,6.207 και 6.208/13.5.2004 πράξεις της Συμβολαι¬ 
ογράφου Σπερχειάδας Βασιλικής Ζάχαρη-Κυρκοπούλου 

2. Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών , Εθνικής Παιδεί¬ 
ας και θρησκευμάτων, Υγείας και Κοινωνικής Αλληλεγ¬ 
γύης και Πολιτισμού και διέπεται από τις διατάξεις των 
ανωτέρω συστατικών του πράξεων, του παρακάτω οργα¬ 
νισμού, του α.ν. 2039/1939 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

3. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία 

ΊΔΡΥΜΑ ΑΘΑΝΑΣΙΟΣ ΑΚΡΙΔΑΣ - ΜΑΙΡΗ ΑΚΡΙΔΑ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΙΔΡΥΜΑ 
ΑΘΑΝΑΣΙΟΣ ΑΚΡΙΔΑΣ - ΜΑΙΡΗ ΑΚΡΙΔΑ", που συστήθηκε 
από τους: α) Αθανάσιο Δημ. Ακρίδα και β)Μαίρη συζ. 
Αθαν. Ακρίδα με τις υπ’ αριθμ. 5.793/12.6.2003, 6.207 και 
6.208/13.5.2004 πράξεις της Συμβολαιογράφου Σπερχει¬ 
άδας Βασιλικής Ζάχαρη-Κυρκοπούλου αποτελεί νομικό 
πρόσωπο ιδιωτικού δικαίου και διέπεται από τις διατάξεις 
των ανωτέρω συστατικών πράξεων, του παρόντος οργα¬ 
νισμού, του α.ν. 2039/1939 όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρατου ιδρύματος είναι η Σπερχειάδα Φθιώτιδας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

α)Η οικονομική ενίσχυση των εχόντων άμεση και ανυ¬ 
πέρβλητη ανάγκη και μόνον των δημοτών του Δήμου 
Σπερχειάδας, των κατοικούντων μόνιμα στο Δήμο Σπερ¬ 
χειάδας. 

β) Ο έπαινος και η συμβολική οικονομική (βράβευση) 
αριστευσάντων κατά την αποφοίτηση όλων των δημοτι¬ 
κών σχολείων και των λυκείων του Δήμου Σπερχειάδας 
όπως και των πρώτων επιτυχόντων στα Ανώτατα Εκπαι¬ 
δευτικά Ιδρύματα της Ελλάδος μαθητών οι οποίοι θα απο¬ 
φοιτούν από τα Λύκεια του Δήμου Σπερχειάδας . 

γ)Η βράβευση προσώπων και των δύο φύλων με κοινω¬ 
νική και φιλανθρωπική προσφορά (βράβευση ήθους) στο 
Δήμο Σπερχειάδας 


δ) Η οικονομική ενίσχυση συλλόγων και σωματείων εχό¬ 
ντων άμεση και ανυπέρβλητη ανάγκη, με κοινωνική προ¬ 
σφορά στο Δήμο Σπερχειάδας, ανεξαρτήτως της έδρας 
αυτών. 

ε)Επίσης κάθε ηθική ή οικονομική ενίσχυση που σχετί¬ 
ζονται με τη φιλανθρωπία. 

Άρθρο 3 

Περιουσία-Πόροι 

1. Περιουσία του ιδρύματος αποτελεί το ποσόν των πε- 
ντακοσίων ογδόντα έξι χιλιάδων εννιακοσίων σαράντα ευ¬ 
ρώ και πενήντα οκτώ λεπτών (586.940,58). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους: 

α) Αθανάσιο Δημ. Ακρίδα, ως Πρόεδρο. 

β) Μαίρη συζ. Αθαν. Ακρίδα, ως Αντιπρόεδρο και Ταμία. 

γ) Ιωάννη Γεωργ. Τζώρτζο, ως Γραμματέα. 

2. Η θητεία των ανωτέρω μελών είναι πενταετής. Πριντη 
λήξη της θητείας των ανωτέρω μελών, το νέο Δ.Σ. θα ορι- 
σθεί με απόφαση, κατά πλειοψηφία του απερχόμενου 
Δ.Σ. για πενταετή θητεία και σύμφωνα με το νόμο και είναι 
νόμιμος ο επαναδιορισμός των νυν μελών του Δ.Σ. 

3. Επιθυμία και θέληση των νυν διοικητών του ιδρύματος 
είναι κάθε κενή θέση του Δ.Σ. και κάθε στο μέλλον Δ.Σ. να συ¬ 
μπληρώνεται κατά σειρά προτεραιότητας απότους:α)Αγγε- 
λική θυγ. Ευθυμίου Κοντοδήμα , β)Κων/νο Κραββαρίτη , 
γ)Θεόδωρο Ευαγγ. Μακρή και δ)Βασίλειο Κανέλλο. 

4. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία, με την επιφύλαξη 
της παρ. 1 του παρόντος άρθρου. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις των συστατικών 
πράξεων και του άρθρου 99 του α.ν. 2039/1939. 

6. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή 
δύο από τα μέλη του , με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

9. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε- 

χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

10. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων , του παρόντος οργανισμού του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον πέντε (5) μέρες πριν από τη συνε¬ 
δρίαση. 


γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. ΟΤαμίαςτου ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων - 

βραβείων 

Δικαίωμα χορήγησης οικονομικής ενίσχυσης - βραβεί¬ 
ων έχουν όσοι πληρούν τις προϋποθέσεις του άρθρου 2 
του παρόντος οργανισμού. 

Το συνολικό ποσό των οικονομικών ενισχύσεων - χρη¬ 
ματικών βραβείων θα είναι με εφάπαξ ποσό , που θα κα¬ 
θορίζεται ανάλογα μετά έσοδα του ιδρύματος με απόφα¬ 
ση του Δ.Σ. 

Η υπόδειξη των προσώπων για τη χορήγηση της οικο¬ 
νομικής ενίσχυσης - βραβείων θα γίνεται από το Διοικητι¬ 
κό Συμβούλιο σε συνεργασία με τους αρμόδιους φορείς. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20.12.1939 σχετικού βασι¬ 
λικού διατάγματος (ΦΕΚ552, τ.Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων - 
βραβείων 

ε)Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 


Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από ομόφωνη από¬ 
φαση του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο. 

3. Στην Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών , 
Υγείας και Κοινωνικής Αλληλεγγύης και Πολιτισμού ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 7 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΥΦΥΠΟΥΡΓΟΣ 

ΑΛΛΗΛΕΓΓΥΗΣ ΠΟΛΙΤΙΣΜΟΥ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ ΠΕΤΡΟΣ ΤΑΤΟΥΛΗΣ 
-♦- 

( 2 ) 

Υπαγωγής στην άμεση διαχείριση του Υπουργείου Οικο¬ 
νομίας και Οικονομικών της υπέρ του Ελληνικού Δη¬ 
μοσίου και για την εκτέλεση κοινωφελούς σκοπού, 
κληρονομιάς Ελένης χας Γεωργ. Πανουργιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 25.10.1997 ιδιόγραφη διαθήκη της Ελένης 
χας Γεωργ. Πανουργιά που δημοσιεύθηκε με το υπ’ 
αριθμ. 191/16.8.2000 πρακτικό του Μον. Πρωτοδικείου 
Λαμίας και κηρύχθηκε κυρία με την υπ’ αριθμ. 442/2000 
απόφασή του , με την οποία εγκατέστησε κληρονόμο της 
το Ελληνικό Δημόσιο , για φιλανθρωπικούς σκοπούς, στο 
μερίδιο της (1/3) εξ αδιαιρέτου από την κληρονομιά της 
προαποβιωσάσης αδελφής της Ευφροσύνης Κ. Κρόκου, 
επί των κάτωθι περιουσιακών στοιχείων: 

α) Του υπ' αριθμ. "3" διαμερίσματος του πρώτου ( Α') 
υπέρ το ισόγειο ορόφου πολυκατοικίας , κειμένης στην 
Αθήνα επί της οδού Ευπαλίνου αρ. 3, έκτασης 102,14τ.μ., 
ως και της εις το ημιϋπόγειο της πολυκατοικίας κειμένης 
υπ' αριθμ. "3" αποθήκης του. Το εν λόγω διαμέρισμα είναι 
βεβαρυμένο με υποθήκη εγγραφείσα στα βιβλία του Υπο¬ 
θηκοφυλακείου Αθηνών, δυνάμειτης υπ’ αριθμ. 3307/1951 

τελεσίδικης απόφασηςτου Πρωτοδικείου Αθηνών, η οποία 
δεν έχει εξαλειφθεί μέχρι σήμερα. 

β) Ποσού δέκα τεσσάρων χιλιάδων πεντακοσίων εξή¬ 
ντα τεσσάρων ευρώ και ογδόντα δύο λεπτών (14.564,82), 
το οποίο βρίσκεται κατατεθειμένο στην Ε.Τ.Ε. (αρ. 
λογ/σμού Νο 040/749234-02) σε έντοκη κατάθεση ταμι¬ 
ευτηρίου και 

γ) Τετρακοσίων σαράντα επτά "447" μετοχώντης Ε.Τ.Ε, 
χρηματιστηριακής αξίας εκάστης μετοχής (την 1.3.2002) 
24,64 ΕΥΡΩ ήτοι σύνολο μετοχών 11.014,08 ΕΥΡΩ, κα¬ 
θώς και του αναλογούντος σ' αυτές μερίσματος. 

2. Την υπ’ αριθμ. 1022143/2761/Α0011/31.7.2002 από¬ 
φαση του Υπουργού Οικονομίας και Οικονομικών με την 
οποία έγινε αποδεκτή η ανωτέρω κληρονομιά υπέρ του 
Ελληνικού Δημοσίου (ΦΕΚ 241/20.8.2002 τεύχος Παράρ¬ 
τημα). 

3. Τις διατάξεις των άρθρων 36 παρ.1 και 46 παρ.1 του 
α.ν. 2039/1939. 

4. Την υπ’ αριθμ. 3/17.3.2005 γνωμοδότηση του Συμ¬ 
βουλίου Εθνικών Κληροδοτημάτων. 

5. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών με την οποία ανατέθηκαν αρμοδιότητες στους 
Υφυπουργούς Οικονομίας και Οικονομικών (ΦΕΚ 519 τ. 
Β'). 

Με πρόταση του Υφυπουργού Οικονομίας και Οικονο¬ 
μικών αποφασίζουμε: 

Άρθρο μόνο 

Υπάγουμε στην άμεση διαχείριση του Υπουργείου Οι¬ 
κονομίας και Οικονομικών, την κληρονομιαία περιουσία 
της Ελένης χας Γεωργ. Πανουργιά η οποία αφέθηκε στο 
Ελληνικό Δημόσιο με την από 25.10.1997 ιδιόγραφη δια¬ 
θήκη , που δημοσιεύθηκε με το υπ’ αριθμ. 191/16.8.2000 
πρακτικό του Μον. Πρωτοδικείου Λαμίας και κηρύχθηκε 
κυρία με την υπ’ αριθμ. 442/2000 απόφασή του. 

Η περιουσία αυτή συνίσταται, στο μερίδιο (1/3) εξ αδι¬ 
αιρέτου από την κληρονομιά της προαποβιωσάσης αδελ¬ 
φής της Ευφροσύνης Κ. Κρόκου, για φιλανθρωπικούς 
σκοπούς, επί των κάτωθι περιουσιακών στοιχείων: 

α) Του υπ' αριθμ. "3" διαμερίσματος του πρώτου ( Α') 
υπέρ το ισόγειο ορόφου πολυκατοικίας , κειμένης στην 
Αθήνα επί της οδού Ευπαλίνου αρ. 3, έκτασης 102,14τ.μ., 
ως και της εις το ημιϋπόγειο της πολυκατοικίας κειμένης 
υπ'αριθμ. "3" αποθήκης του. Το εν λόγω διαμέρισμα είναι 
βεβαρυμένο με υποθήκη εγγραφείσα στα βιβλία του Υπο¬ 
θηκοφυλακείου Αθηνών, δυνάμει της υπ’ αριθμ. 
3307/1951 τελεσίδικης απόφασης του Πρωτοδικείου 
Αθηνών, η οποία δεν έχει εξαλειφθεί μέχρι σήμερα. 

β) Ποσού δέκα τεσσάρων χιλιάδων πεντακοσίων εξή¬ 
ντα τεσσάρων ευρώ και ογδόντα δύο λεπτών (14.564,82), 
το οποίο βρίσκεται κατατεθειμένο στην Ε.Τ.Ε. (αρ. 
λογ/σμού Νο 040/749234-02) σε έντοκη κατάθεση ταμι¬ 
ευτηρίου και 

γ)Τετρακοσίων σαράντα επτά "447" μετοχώντης Ε.Τ.Ε, 
χρηματιστηριακής αξίας εκάστης μετοχής (την 1.3.2002) 
24,64 ΕΥΡΩ ήτοι σύνολο μετοχών 11.014,08 ΕΥΡΩ, κα¬ 
θώς και του αναλογούντος σ' αυτές μερίσματος. 


Στον Υφυπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 7 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣΔΟΥΚΑΣ 
-♦- 

ΑΠΟΦΑΣΕΙ Σ 

Αριθ. 4802 (ΦΟΡ) 393 (3) 

Έγκριση υπερωριακής, νυκτερινής και ημεραργιακής 
απασχόλησης του προσωπικού Ιδιωτικού Δικαίου Αο¬ 
ρίστου και Ορισμένου Χρόνου (ενιαίου μισθολογίου) 
του Εθνικού Κέντρου Ερευνας Φυσικών Επιστημών 
«Δημόκριτος» (ΕΚΕΦΕ «Δ») για το Β' εξάμηνο 2005. 

Ο ΥΠΟΥΡΓΟΣ ΑΝΑΠΤΥΞΗΣ 

Εχοντας υπόψη: 

1. Τις διατάξεις: 

α) του ν. 1514 /1985 «Ανάπτυξη της επιστημονικής και 
τεχνολογικής έρευνας» ΦΕΚ 13/Α/85. 

β) του ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις» ΦΕΚ 
247/Α/1995. 

γ) του άρθρου 16 του ν. 3505/2003 «Μισθολογικές ρυθ¬ 
μίσεις.και άλλες συναφείς διατάξεις» ΦΕΚ Α'297. 

δ) του π.δ. 71/1987 «Οργανισμός του ΕΚΕΦΕ «Δ» «ΦΕΚ: 
Α'43. 

2. Το υπ’ αριθμ. 110/481/5.29/5.4.2005 έγγραφο του 
ΕΚΕΦΕ «Δ», αποφασίζουμε: 

Εγκρίνουμε την υπερωριακή, νυκτερινή και ημεραργια- 
κή απασχόληση του προσωπικού Ιδιωτικού Δικαίου Αορί¬ 
στου και Ορισμένου Χρόνου (ενιαίου μισθολογίου) του 
Εθνικού Κέντρου Ερευνας Φυσικών Επιστημών «Δημό¬ 
κριτος» (ΕΚΕΦΕ «Δ») για το Β' εξάμηνο του 2005, ως εξής: 

Για 20 υπαλλήλους ιδιωτικού δικαίου αορίστου χρόνου 
(ενιαίου Μισθολογίου) 9.206 ώρες για νυκτερινή και ημε- 
ραργιακή απασχόληση, συνολικής δαπάνης 19.600,00 
ευρώ. 

Για 1 υπάλληλο ιδιωτικού δικαίου αορίστου χρόνου (ενι¬ 
αίου Μισθολογίου) 360 ώρες για υπερωριακή απασχόλη¬ 
ση, συνολικής δαπάνης 1.900,00 ευρώ. 

προς συμπλήρωση του υποχρεωτικού ωραρίου λόγω 
εργασίας επι 24ωρου βάσεως του κέντρου. 

Οι υπηρεσιακές ανάγκες που επιβάλλουν την υπερω- 
ριακή εργασία αφορούν: α) Τη φύλαξη των κτιριακών και 
μηχανολογικών εγκαταστάσεων, των περιουσιακών στοι¬ 
χείων και ολόκληρης γενικά της περιοχής του ΕΚΕΦΕ «Δ», 
β) Την επί 24ώρου επίβλεψη της ομαλής λειτουργίας των 
ήλεκτρο μηχανολογικών εγκαταστάσεων, τη συντήρηση 
και την άμεση αποκατάσταση εκτάκτων βλαβών και κυ¬ 
ρίως την άμεση επέμβαση σε περίπτωση εκτάκτων ανα¬ 
γκών. 

Η απόφαση αυτή ισχύει ένα μήνα πριν την δημοσίευσή 
της στην Εφημερίδα της Κυβερνήσεως και μέχρι 31.12. 
2005. 





14334 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 5316 (ΦΟΡ) 418 (4) 

Έγκριση υπερωριακής, νυκτερινής και ημεραργιακής 
απασχόλησης του μονίμου προσωπικού του Εθνικού Κέ¬ 
ντρου Ερευνας Φυσικών Επιστημών «Δημόκριτος» (ΕΚΕ- 
ΦΕ «Δ») για το Β' εξάμηνο 2005. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) του ν. 1514 /1985 «Ανάπτυξη της επιστημονικής και 
τεχνολογικής έρευνας» ΦΕΚ 13/Α/85. 

β) του ν. 2362/1995 «Περί Δημοσίου Λογιστικού ελέγ¬ 
χου των δαπανών του Κράτους και άλλες διατάξεις» ΦΕΚ 
247/Α/1995. 

γ) του άρθρου 16 του ν. 3505/2003 «Μισθολογικές ρυθ¬ 
μίσεις.και άλλες συναφείς διατάξεις» ΦΕΚ Α' 297. 

δ) του π.δ. 71/1987 «Οργανισμός του ΕΚΕΦΕ «Δ» ΦΕΚ 
Α/43. 

2. Το έγγραφο του ΕΚΕΦΕ «Δ» με α.π. 110/481/5.30/ 

5.4.2005, αποφασίζουμε: 

Εγκρίνουμε την υπερωριακή, νυκτερινή και ημεραργια- 
κή απασχόληση του μονίμου προσωπικού του Εθνικού Κέ¬ 
ντρου Ερευνας Φυσικών Επιστημών «Δημόκριτος» (ΕΚΕ¬ 
ΦΕ «Δ») για το Β' εξάμηνο 2005, ως εξής: 

Για 9 μονίμους υπαλλήλους 3.240 ώρες για υπερωρια- 
κή απασχόληση, συνολικής δαπάνης 18.300,00 ευρώ. 

Για 1 μόνιμο (αποσπασμένο) υπάλληλο 300 ώρες για 
υπερωριακή απασχόληση, συνολικής δαπάνης 1.700,00 
ευρώ. 

Για 18 μονίμους υπαλλήλους 2.450 ώρες για νυκτερινή 
και ημεραργιακή απασχόληση, συνολικής δαπάνης 
8.300,00 ευρώ. 

Για 1 μόνιμο (αποσπασμένο) υπάλληλο 500 ώρες για νυ¬ 
κτερινή και ημεραργιακή απασχόληση, συνολικής δαπά¬ 
νης 900,00 ευρώ. 

προς συμπλήρωση του υποχρεωτικού ωραρίου λόγω 
εργασίας επι 24ωρου βάσεως του κέντρου. 

Οι υπηρεσιακές ανάγκες που επιβάλλουν την υπερω- 
ριακή εργασία αφορούν: 

α) Τη φύλαξη των κτιριακών και μηχανολογικών εγκατα¬ 
στάσεων, των περιουσιακών στοιχείων και ολόκληρης γε¬ 
νικά της περιοχής του ΕΚΕΦΕ «Δ», 

β) Την επί 24ώρου επίβλεψη της ομαλής λειτουργίας 
των ηλεκτρομηχανολογικών εγκαταστάσεων, τη συντή¬ 
ρηση και την άμεση αποκατάσταση εκτάκτων βλαβών και 
κυρίως την άμεση επέμβαση σε περίπτωση εκτάκτων ανα¬ 
γκών. 

Η απόφαση αυτή ισχύει ένα μήνα πριν την δημοσίευση 
της στην Εφημερίδα της Κυβερνήσεως και μέχρι 

31.12.2005. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 180146 (5) 

Τροποποίηση της υπ’ αριθμ. 107900/16.3.2001 (ΦΕΚ 
599/Β/21.5.2001) κοινής υπουργικής απόφασης των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Απασχό¬ 
λησης και Κοινωνικής Προστασίας για τη Σύσταση και 
Λειτουργία Ειδικών Υπηρεσιών "ΣΥΝΤΟΝΙΣΜΟΥ ΚΑΙ 
ΠΑΡΑΚΟΛΟΥΘΗΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙ¬ 
ΝΩΝΙΚΟΥ ΤΑΜΕΙΟΥ" και "ΕΦΑΡΜΟΓΗΣ ΣΥΓΧΡΗΜΑ- 
ΤΟΔΟΤΟΥΜΕΝΩΝ ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ 
ΚΟΙΝΩΝΙΚΟ ΤΑΜΕΙΟ", όπως αυτή έχει τροποποιηθεί 
με τις υπ’ αριθμ. 113388/30.7.2002, (1029/Β/7.8.2002) 
και 190619/13.11.2003 κοινές υπουργικές αποφάσεις 
(ΦΕΚ 1700/Β/19.11 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το ν. 1558/1985 Άρθρο 29Α πρώτο εδ.τηςπαρ. 2 "Κυ¬ 
βέρνηση και Κυβερνητικά όργανα" (ΦΕΚ 137/Α/ 26.7. 
1985), όπως συμπληρώθηκε με το άρθρο 27 του ν. 
2081/1992 (ΦΕΚ154/Α) και τροποποιήθηκε με το άρθρο 1 
παρ. 2α του ν. 2469/1997 (ΦΕΚ38/Α 14.3.1997). 

2. Τοπ.δ. 81/20.03.2002 (ΦΕΚ57,τ.Α, 21.03.2002) "Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών". 

3. Την Κοινή Απόφαση του Πρωθυπουργού και Υπουρ¬ 
γού Οικονομίας και Οικονομικών με αρ. 14650/ΔΙΟΕ/85 
"Καθορισμός αρμοδιοτήτων των Υφυπουργών Οικονο¬ 
μίας και Οικονομικών" (ΦΕΚ 519/Β/17.3.2004). 

4. Την Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης με αρ. ΔΙΔΚ/Φ.112/13773 "Καθορισμός αρμο¬ 
διοτήτων στον Υφυπουργό Εσωτερικών, Δημόσιας Διοί¬ 
κησης και Αποκέντρωσης (ΦΕΚ 985/Β/6.7.2003), όπως 
τροποποιήθηκε με την ομοίατης υπ’ αριθμ. ΔΙΔΚ/Φ.112/ 
14145/2003 (ΦΕΚ 1000/Β/2003). 

5. Το π.δ. 178/2000 "Οργανισμός του Υπουργείου Εθνι¬ 
κής Οικονομίας" (ΦΕΚ 165/Α/14.7.2000). 

6. Την Πρωθυπουργική Απόφαση 1868/13.8.1980 "Περί 
Συστάσεως Ειδική Επιτροπής για θέματα Ευρωπαϊκού 
Κοινωνικού Ταμείου" (ΦΕΚ 768/Α/16.8.1980). 

7. Το ν. 2874/2000 "Προώθηση στην απασχόληση και 
άλλες διατάξεις", άρθρο 3 (ΦΕΚ 286/Α/29.12.2000). 

8. Τις διατάξεις του π.δ. 368/1989 "Οργανισμός Υπουρ¬ 
γείου Εργασίας" (ΦΕΚ 163/Α), όπως τροποποιήθηκε και 
ισχύει. 

9. Τον υπ’ αριθμ. 1260/1999 Κανονισμό του Συμβουλίου 
της 21.6.1999 "περί γενικών διατάξεων για τα Διαρθρωτι¬ 
κά Ταμεία". 

10. Τον Κανονισμό 1784/1999 του Ευρωπαϊκού Κοινο¬ 
βουλίου και του Συμβουλίου της 12.7.1999 σχετικά με το 
Ευρωπαϊκό Κοινωνικό Ταμείο. 

11. Την υπ' αριθμ. Ε (2000)3405/28.11.2000 απόφαση 

της Επιτροπής των Ευρωπαϊκών Κοινοτήτων που αφορά 
την έγκριση του Κοινοτικού Πλαισίου Στήριξης 2000-2006 
για τις κοινοτικές διαρθρωτικές παρεμβάσεις στις περι¬ 
φέρειες που υπάγονται στο στόχο αριθμ. 1 στην Ελλάδα 

12. Τις αποφάσεις της Ε.Ε. με τις οποίες εγκρίθηκαντα 
Επιχειρησιακά προγράμματα του ΚΠΣ 2000-2006, που 
εμπεριέχουν πόρους ΕΚΤ. 

13. Την υπ’ αριθμ. 35256/17.10.2001 κοινή υπουργική 
απόφαση (ΦΕΚ 1352/Β/17.10.2001) για τη Σύσταση Ειδι¬ 
κής Υπηρεσίας Συντονισμού της Εφαρμογής των Επιχει¬ 
ρησιακών Προγραμμάτων, όπως τροποποιήθηκε και 
ισχύει σήμερα. 

14. Την υπ’ αριθμ. 107900/16.3.2001 κοινή υπουργική 
απόφαση (ΦΕΚ 599/Β/ 21.5.2001), για τη "Σύσταση και 
Λειτουργία Ειδικών Υπηρεσιών "ΣΥΝΤΟΝΙΣΜΟΥ ΚΑΙ ΠΑ¬ 
ΡΑΚΟΛΟΥΘΗΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙΝΩΝΙ¬ 
ΚΟΥ ΤΑΜΕΙΟΥ" και "ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥ- 
ΜΕΝΩΝ ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ 
ΤΑΜΕΙΟ",όπως τροποποιήθηκε με τις υπ’ αριθμ. 113388/ 
30.7.2002 (ΦΕΚ 1029/Β/7.8.2002) και 190619/13.11.2003 
κοινές υπουργικές αποφάσεις (ΦΕΚ 1700/Β/19.11.2003). 

15. Το γεγονός ότι από την παρούσα τροποποίηση προ- 
καλείται δαπάνη ύψους περίπου 183.000 ευρώ κατ’ έτος, 
η οποία θα αντιμετωπιστεί από πιστώσεις του προϋπολο¬ 
γισμού δημοσίων επενδύσεων. 

16. Τις τρέχουσες και προβλεπόμενες ανάγκες στελέ- 
χωσης της Ειδικής Υπηρεσίας "ΕΦΑΡΜΟΓΗΣ ΣΥΓΧΡΗ- 
ΜΑΤΟΔΟΤΟΥΜΕΝΩΝ ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ 
ΚΟΙΝΩΝΙΚΟ ΤΑΜΕΙΟ". 

17. Το ν. 2860/2000 "Διαχείριση, παρακολούθηση και 
έλεγχος του Κοινοτικού Πλαισίου Στήριξης" (ΦΕΚ 
251/Α/14.11.2000), όπως τροποποιήθηκε με το άρθρο 17 
του ν. 3193/2003 (ΦΕΚ 266/Α/20.11.2003), ιδίως το άρθρο 
7 αυτού, αποφασίζουμε: 

1. Την τροποποίηση της υπ’ αριθμ. 107900/16.3.2001 
(ΦΕΚ 599/Β/21.5.2001) κοινής υπουργικής απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και Απασχό¬ 
λησης και Κοινωνικής Προστασίας για τη Σύσταση και Λει¬ 
τουργία Ειδικών Υπηρεσιών "ΣΥΝΤΟΝΙΣΜΟΥ ΚΑΙ ΠΑΡΑ¬ 


ΚΟΛΟΥΘΗΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙΝΩΝΙΚΟΥ 
ΤΑΜΕΙΟΥ" και "ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥΜΕ- 
ΝΩΝ ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑ¬ 
ΜΕΙΟ", όπως αυτή έχει τροποποιηθεί με τις υπ’ αριθμ. 
113388/30.7.2002 (ΦΕΚ 1029/Β/7.8.2002) και 190619/ 
13.11.2003 κοινές υπουργικές αποφάσεις (ΦΕΚ 1700/Β/ 
19.11.2003), δηλαδή την τροποποίηση του άρθρου 8 παρ. 
2, το οποίο διαμορφώνεται ως εξής: 

"Το προσωπικό της Ειδικής Υπηρεσίας Εφαρμογής Συγ- 
χρηματοδοτούμενων Ενεργειών από το Ευρωπαϊκό Κοι¬ 
νωνικό Ταμείο ανέρχεται σε σαράντα έξι (46) άτομα, τα 
οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 38 άτομα 

Β. Κατηγορία Τεχνολογικής Εκπαίδευσης, 6 άτομα 

Γ. Κατηγορία Δευτεροβάθμιας Εκπαίδευσης, 2 άτομα 

2. Κατά τα λοιπά ισχύει η υπ’ αριθμ. 107900/16.3.2001 
(ΦΕΚ 599/Β/21.5.2001) Κοινή Υπουργική Απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Απασχόλησης 
και Κοινωνικής Προστασίας για τη Σύσταση και Λειτουρ¬ 
γία Ειδικών Υπηρεσιών "ΣΥΝΤΟΝΙΣΜΟΥ ΚΑΙ ΠΑΡΑΚΟ¬ 
ΛΟΥΘΗΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙΝΩΝΙΚΟΥ ΤΑ¬ 
ΜΕΙΟΥ" και "ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ 
ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ", 
όπως αυτή έχει τροποποιηθεί με τις υπ’ αριθμ. 
113388/30.7.2002 (ΦΕΚ 1029/Β/7.8.2002) και 190619/ 
13.11.2003 κοινές υπουργικές αποφάσεις (ΦΕΚ 1700/Β/ 
19.11.2003. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Π. ΔΟΥΚΑΣ - X. ΦΩΛΙΑΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























